Operasjon Obviate

Operation Obviate var et angrep fra britiske bombefly mot det tyske slagskipet  «Tirpitz» i Tromsø den  29. oktober 1944. Angrepet ble mislykket da lave skyer dekket skipet like før flyene ankom, og bombene som ble sluppet forårsaket bare mindre skader. «Tirpitz» ble tilslutt senket under Operasjon Catechism to uker senere.

Bakgrunn

«Tirpitz»var et slagskip i Bismarck-klassen, et slagskip på 42 900 tonn, armert med åtte 38 cm kanoner. Hun var bygget for å angripe handelsskip i Atlanterhavet, men tap av det tyske krigskipet «Bismarck» og andre hjelpekryssere førte til at hun bare skulle brukes til begrensede oppdrag. Tidlig i 1942 ble «Tirpitz» sendt til Nord-Norge hvor hun skulle forbli det meste av andre verdenskrig, være en trussel mot Murmansk-konvoiene og legge beslag på tre britiske krigskip som ellers kunne brukes andre steder.
Tirpitz hadde blitt skadet i Kåfjord under angrepet som hadde kodenavnet Operation Paravane den 15. september 1944 av to RAF skvadroner fra en base i Russland. Den tyske overkommando bestemte da å slepe båten 300 km (200 miles) sydover for å bruke henne som et fast batteri i forsvaret av Tromsø, i en forventet alliert invasjon. Britene var ikke klar over hvor skadet hun var, så de fortsatte å planlegge å senke «Tirpitz». Likevel, flyttingen til Tromsø var til de alliertes fordel, nå var hun innen rekkevidde av fly fra britiske flyplasser, som f.eks. RAFs base Lossiemouth.

Slagplaner

Da de allierte fikk kjennskap til at «Tirpitz» skulle flyttes til Tromsø, la viseadmiral Ralph Cochrane planer om et angrep ved å benytte Tallboy-bomber sluppet fra fly i stor høyde for å trenge gjennom skipets panserplater. Likevel, Tromsø lå på grensen av en Avro Lancasters rekkevidde med en Tallboy ombord. Flyene trengte 1 200 liter bensin ekstra, men Tallboy hindret bruken av bomberommet til ekstra bensintanker. En av Cochranes teknikere foreslo å bruke smale besintanker fra Wellington inne i skroget på en Lancaster. Dette ga plass til 10 000 liter bensin, akkurat nok til å dekke turen på 4 000 km, tur-retur Tromsø (2 250 miles), men flyene fikk likevel to tonn overvekt selv etter at skytetårnet og andre skytestillinger var fjernet. Derfor rekvirerte «Willie» Tait da de  mer kraftige Merlin-motorer fra andre Lancaster, og fikk de montert i «sine» fly som var modifisert for å kunne frakte Tallboy. Deretter måtte de vente til været bedret seg og besetningen ble satt på «standby» for oppdrag i Frankrike.
«Tirpitz» lå til ankers ved Håkøya, tvers over for Sandnessundet ved Tromsøya. Hun hadde som ekstra forsvar to skip med anti-luftskyts  og et landbasert anti-luftskyts som enda ikke var operativt.

Gjennomføringen

Den 28. oktober startet 37 Lancasters  fra to skvadroner pluss ett med et filmteam - nordover til Lossiemouth og neste  morgen startet de og fløy i lav høyde mot Tromsø. Eetter å ha komet inn over Norge fløy de i le av fjellene for å gå klar av den tyske radaren i Tromsø. Akkurat da de fikk øye på «Tirpitz» skiftet vinden retning og tette skyer kom inn fra havet. Skyene la seg over «Tirpitz» bare 30 sekunder før Lancaster-flyene kom og de ble tvunget til å bombe i «blinde». De droppet 32 bomber, uten at noen traff målet direkte.
Et av flyene ble truffet av antiluftskyts som satte to motorer ut av spill. Med bare to motorer og bensin som rant ut kom flyet seg til Sverige. Det crash-landet trygt på en høyde nær Porjus og besetningen ble internert, men ble sendt til England noen uker senere.

Etterspill

Bombingen i blinde hadde liten effekt og førte til at Luftwaffe flyttet 20-30 jagerfly til Bardufoss, 45 km fra Tromsø. Dette førte til at fremtidige angep mot «Tirpitz» ble mye mer farefulle, men hun ble likevel senket av andre Lancasters i Operation Catechism den 12. november 1944.